Diari Oficial de la Generalitat Valenciana


Sumari del DOGV 8777, del 31-03-2020 (2020/2539)

RESOLUCIÓ de 13 de marc de 2020, de la consellera de Justícia, Interior i Administració Pública, per la qual s'aproven les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i personal dels quals són gestionats per la conselleria competent en matèria de funció pública
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8777

Data del DOGV
:   31-03-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/2539


Data del document
:   13-03-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * personal
    * concurs administratiu

RESOLUCIÓ de 13 de marc de 2020, de la consellera de Justícia, Interior i Administració Pública, per la qual s'aproven les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i personal dels quals són gestionats per la conselleria competent en matèria de funció pública [2020/2539]  
  
La Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (d'ara endavant LOGFPV), configura les relacions de llocs de treball com un instrument tècnic a través del qual l'administració organitza, racionalitza i ordena el seu personal per a una eficaç prestació del servei públic, regulant-les en els seus articles 41, 42 i 43.  
El desenvolupament reglamentari ha sigut efectuat pel Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat.  
Les citades normes preveuen, en els seus articles 43 i 27, respectivament, que les relacions de llocs de treball es publiquen en el Diari Oficial de la Generalitat Valenciana, almenys una vegada a l'any, sent publicades per última vegada mitjançant Resolució de 27 de desembre de 2018, de la consellera de Justícia, Administració Pública, Reformes Democràtiques i Llibertats Públiques, en data 3 de gener de 2019 (DOGV núm. 8456, de 03.01.2019).  
Les relacions de llocs de treball que s'aproven incorporen la nova estructura organitzativa de les conselleries, derivada de l'aplicació del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, i del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, així com dels reglaments orgànics i funcionals i altres normes de desenvolupament que s'han dictat fins hui.  
Així mateix, recullen la modificació operada per resolució de la consellera de Justícia, Interior i Administració Pública, subscrita per delegació de signatura pel director general de Funció Pública, en data 26 de febrer de 2020, del complement específic de 277 llocs de treball, adscrits a l'organisme autònom, Labora Servei Valencià d'Ocupació i Formació, a fi de complir amb el que es disposa en l'Acord del Consell, de 12 d'abril de 2019, de distribució del 0,25% d'increment de la massa salarial de la Generalitat per a l'exercici de 2019, i pel qual es va disposar per a LABORA de 806.842 euros de massa salarial per a revisar complements específics entre llocs amb funcions equiparables, i homologar complements de destinació entre llocs de treball del mateix grup i funcions anàlogues.  
  
D'altra banda, també es recull la modificació de la classificació dels llocs de treball del col·lectiu de lletrats conciliadors, de la qual es va retre compte en la Comissió Mixta per a l'Estudi de Llocs de treball (CMELT), celebrada el dia 5 desembre 2019.  
Quant al seu contingut, de conformitat amb l'article 42 de la LOGFPV, i respecte de la Presidència i de les conselleries en què s'organitza l'Administració de la Generalitat, aquestes relacions de llocs de treball recullen tots els llocs de naturalesa funcionarial, laboral i eventual, amb tots els elements de la classificació que es preveu en el citat article i de conformitat amb les previsions de la normativa vigent; inclouen també els llocs de treball dels organismes del sector públic de la Generalitat que han de ser gestionats per la conselleria competent en matèria de funció pública, en tot cas, els llocs de naturalesa jurídica funcionarial i, quan les lleis de creació dels ens ho prevegen, els llocs de naturalesa laboral.  
Respecte a l'última relació de llocs de treball publicada, la present incorpora els llocs de treball de naturalesa funcionarial de la Corporació Valenciana de Mitjans Audiovisuals i del Consorci de Museus de la Comunitat Valenciana.   
Les relacions de llocs de treball han estat incloses en l'ordre del dia de les reunions de la Mesa Sectorial de Funció Pública i de la Comissió d'Interpretació, Vigilància i Estudi del II Conveni col·lectiu del Personal Laboral al servei de l'Administració Autonòmica, celebrades el dia 13 de març de 2020.   
La Direcció General de Pressupostos, de la Conselleria d'Hisenda i Model Econòmic, ha informat favorablement sobre l'existència de dotació pressupostària dels llocs de treball inclosos en aquestes relacions, en compliment del que s'estableix en els articles 34.2 i 41.2 de la LOGFPV, i article 26 del Decret 56/2013, de 3 de maig, del Consell.  
  
D'acord amb el que disposen els articles 9.1.d) i 43.1 de la Llei 10/2010 de 9 de juliol, d'Ordenació i Gestió de la Funció Pública Valenciana, i de l'article 26 del Decret 56/2013, de 3 de maig, del Consell, la competència per a aprovar les relacions de llocs de treball correspon a la persona titular de la conselleria competent en matèria de funció pública.   
  
En virtut de tot el que s'ha exposat, vista la proposta efectuada per la Direcció General de Funció Pública, i d'acord amb el que es disposa en els articles 9.1, lletra d, i 43.1 de la Llei 10/2010, de 9 de juliol, d'ordenació i gestió de la funció pública valenciana, i de l'article 26 del Decret 56/2013, de 3 de maig, del Consell, que atorguen la competència per a aprovar les relacions de llocs de treball a la persona titular de la conselleria competent en matèria de funció pública,   
  
RESOLC  
  
Primer  
Aprovar les relacions de llocs de treball, que figuren en els annexos que acompanyen aquesta resolució, i que corresponen a les conselleries, organismes i entitats següents:  
1. Presidència de la Generalitat  
2. Vicepresidència i Conselleria d'Igualtat i Polítiques Inclusives  
3. Vicepresidència Segona i Conselleria d'Habitatge i Arquitectura Bioclimàtica  
4. Conselleria d'Hisenda i Model Econòmic  
5. Conselleria de Justícia, Interior i Administració Pública  
6. Conselleria d'Educació, Cultura i Esport  
7. Conselleria de Sanitat Universal i Salut Pública  
8. Conselleria d'Economia Sostenible, Sectors Productius, Comerç i Treball  
9. Conselleria d'Agricultura, Desenvolupament Rural, Emergència Climàtica i Transició Ecològica  
10. Conselleria de Política Territorial, Obres Públiques i Mobilita  
11. Conselleria d'Innovació, Universitats, Ciència i Societat Digital  
  
12. Conselleria de Participació, Transparència, Cooperació i Qualitat Democràtica  
13. Labora Servei Valencià d'Ocupació i Formació  
14. Institut Valencià d'Administració Tributària  
15. Institut Valencià de la Joventut (IVAJ)  
16. Institut Valencià d'Investigacions Agràries (IVIA)  
17. Institut Valencià de Seguretat i Salut en el Treball (INVASSAT)  
18. Institut Cartogràfic Valencià  
19. Agència Valenciana de Foment i Garantia Agrària  
20. Agència Valenciana de Seguretat i Resposta a les Emergències  
21. Autoritat de Transport Metropolità de València  
  
22. Institut Superior d'Ensenyaments Artístics de la Comunitat Valenciana (ISEACV)  
23. Agència Valenciana d'Avaluació i Prospectiva (AVAP)  
24. Institut Valencià de Cultura  
25. Institut Valencià d'Atenció Social i Sanitària (IVASS)  
26. Entitat Pública de Sanejament d'Aigües Residuals de la Comunitat Valenciana  
27. Agència Valenciana de la Innovació  
28. Consorci de Museus de la Comunitat Valenciana.  
29. Corporació Valenciana de Mitjans de Comunicació  
  
Segon  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu en el termini de dos mesos davant el jutjat contenciós administratiu competent, d'acord amb el que disposen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'estime procedent.  
  
  
València, 13 de marc de 2020.- La consellera de Justícia, Interior i Administració Pública: Gabriela Bravo Sanestanislao.